**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2020.gada 10.decembrī Saeimā pieņemtais likums “Grozījumi likumā “Par maternitātes un slimības apdrošināšanu””.  Covid-19 infekcijas izplatības seku pārvarēšanas likuma 24. un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 2020.gada 10.decembrī Saeimā pieņemtajiem grozījumiem likumā “Par maternitātes un slimības apdrošināšanu” paredzēts, ka sociāli apdrošinātajai personai 2021.gadā ir tiesības uz slimības palīdzības pabalstu kuru varēs pieprasīt pie šādiem nosacījumiem:  1) vienam no bērna vecākiem, vienam no adoptētājiem, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, audžuģimenes loceklim, kurš noslēdzis līgumu ar pašvaldību, aizbildnim vai citai personai, kura saskaņā ar bāriņtiesas lēmumu bērnu faktiski kopj un audzina, ja šī persona nevar strādāt attālināti un aprūpējamais bērns ir vecumā līdz 10 gadiem (ieskaitot) vai bērns ar invaliditāti līdz 18 gadu vecumam, un ja bērns Covid-19 saistīto apstākļu dēļ nedrīkst apmeklēt pirmskolas izglītības iestādi vai mācības vispārējās izglītības programmā notiek attālināti;  2) vienai personai, kura ir atbalsta persona personai ar invaliditāti no 18 gadu vecuma, kurai pašvaldība piešķīrusi dienas aprūpes centra vai dienas centra pakalpojumu un kura ar Covid-19 saistīto apstākļu dēļ nedrīkst apmeklēt dienas aprūpes centru vai dienas centru.  Slimības palīdzības pabalstu izmaksās 60% apmērā no pabalsta pieprasītāja vidējās apdrošināšanas iemaksu algas par iepriekšējiem 12 kalendārajiem mēnešiem.  Slimības palīdzības pabalstu finansē no valsts pamatbudžeta. No slimības palīdzības pabalsta neietur iedzīvotāju ienākuma nodokli un neveic valsts sociālās apdrošināšanas obligātās iemaksas.  Līdz ar to, lai nodrošinātu slimības palīdzības pabalsta izmaksu, ir izstrādāts projekts par līdzekļu piešķiršanu Labklājības ministrijai pabalstu izmaksas nodrošināšanai.  Projekts paredz Finanšu ministrijai no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” 67 538 318 *euro* apmērā 2021.gadā, lai nodrošinātu slimības palīdzības pabalsta izmaksu. |
| 3. | Projekta izstrādē iesaistītās institūcijas un publiskas personas kapitālsabiedrības | LM, VSAA |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociāli apdrošinātās personas:   * kurām ir bērns vecumā līdz 10 gadiem (ieskaitot) vai bērns ar invaliditāti līdz 18 gadu vecumam un kurām bērns ar Covid-19 saistīto apstākļu dēļ nedrīkst apmeklēt pirmskolas izglītības programmu vai mācības vispārējās izglītības programmā notiek attālināti, un kurām nav iespēju strādāt attālināti; * kuras ir atbalsta personas personai ar invaliditāti no 18 gadu vecuma, kurai pašvaldība piešķīrusi dienas aprūpes centra vai dienas centra pakalpojumu un kura ar Covid-19 saistīto apstākļu dēļ nedrīkst apmeklēt dienas aprūpes centru. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 67 554 834 | 0 | 0 | 0 | 0 | 0 |
| 2.1. valsts pamatbudžets | 0 | 67 554 834 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -67 554 834 | 0 | 0 | 0 | 0 | 0 |
| 3.1. valsts pamatbudžets | 0 | -67 554 834 | 0 |  | 0 | 0 | 0 |
| 3.2. speciālais budžets, tai skaitā | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 67 554 834 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Ņemot vērā neparedzamo Covid-19 vīrusa attīstības gaitu, papildus izdevumi darbnespējas pabalstam precīzi nav aprēķināmi.  Provizoriskie izdevumi no valsts pamatbudžeta slimības palīdzības pabalstam *(par bērna pieskatīšanu)* pie dažādiem pieņēmumu procentiem nodarbināto personu, kuri nevar strādāt attālināti, skaitam:  Aprēķinā:   * Valsts sociālās apdrošināšanas aģentūras 2020.gada jūnija dati (aktualizēti 2020.gada novembrī) par ģimenes valsts pabalsta saņēmējiem, kuri ir nodarbināti (ir atvērts darba ņēmēja vai pašnodarbinātas personas statuss) un kuriem bērns vecumā līdz 10 gadiem vai bērns ar invaliditāti vecumā līdz 18 gadiem, t.i. 109 755 personas; * vidējā apdrošināšanas iemaksu alga vienā dienā sakarā ar slima bērna kopšanu 2020. gada deviņos mēnešos– 36,07 *euro*. Piešķirot 60% no algas, plānotais vidējais pabalsta apmērs dienā – 21,64 *euro*; * ja pabalstu izmaksā bez termiņa ierobežojuma, veikts pieņēmums, ka personai 2021.gadā atmaksāto dienu skaits ir 90 dienas.  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  | Pieņēmums, personu lokam, kas nevar strādāt attālināti: | | | | |  |  |  | |  |  | 50% no nodarbinātajiem | | 40% no nodarbinātajiem | | 30% no nodarbinātajiem | | 20% no nodarbinātajiem | | | Izmaksas periods | Apmaksāto dienu skaits | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | | 2021.gada 1.pusgads | 90 | 54 878 | **106,9** | 43 902 | **85,5** | 32 926 | **64,1** | 21 951 | **42,8** |   \*saņēmēju skaits x vidējais apmērs vienā dienā 21,64 *euro* x apmaksāto dienu skaits uz 1 gadījumu.  Provizoriskie izdevumi no valsts pamatbudžeta slimības palīdzības pabalstam *(par personas ar invaliditāti aprūpi)*, ja ģimenē ir persona ar invaliditāti, kas apmeklē dienas centrus un dienas aprūpes centrus:  Aprēķinā:   * personas ar invaliditāti, kas apmeklē dienas centrus un dienas aprūpes centrus – 6888, tam piemēro pieņēmumu procentu nodarbināto personu skaitam (pieņemot- darbnespējas pabalstu tiesīga saņemt viena nodarbinātā persona par vienu personu ar invaliditāti); * vidējā apdrošināšanas iemaksu alga vienā dienā vispārējā gadījumā 2020. gada deviņos mēnešos – 30,51 *euro*. Piešķirot 60% no algas, plānotais vidējais pabalsta apmērs dienā – 18,31*euro*; * ja pabalstu izmaksā bez termiņa ierobežojuma, veikts pieņēmums, ka personai 2021.gadā atmaksāto dienu skaits ir 90 dienas.  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  | Pieņēmums, personu lokam, kas nevar strādāt attālināti: | | | | | | | | |  |  | 50% no nodarbinātajiem | | 40% no nodarbinātajiem | | 30% no nodarbinātajiem | | 20% no nodarbinātajiem | | | Izmaksas periods | Apmaksāto dienu skaits | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | | 2021.gada 1.pusgads | 90 | 3 444 | 5.7 | 2 755 | 4.5 | 2 066 | 3.4 | 1 378 | 2.3 |   \*saņēmēju skaits x vidējais apmērs vienā dienā 18,31 *euro* x apmaksāto dienu skaits uz 1 gadījumu.  Ņemot vērā datumu, kad persona pieprasa pakalpojumu, pabalsts var tikt izmaksāts par iepriekšējo mēnesi, faktiskie izdevumi darbnespējas pabalstiem par 2020.gada decembri var tikt segti arī 2021.gadā.  Pie nosacījuma, ja personu loks, kas nevar strādāt attālināti, sasniegs 30% no nodarbinātajiem, 2021.gadā nepieciešamais finansējums provizoriski tiek plānots **67 554 834** *euro* apmērā (t.sk. 23 595 *euro* VSAA IS funkcionalitātes nodrošināšanai, noapaļojot līdz pilniem euro).  Lai realizētu normatīvā akta projektā paredzētās izmaiņas, VSAA IS papildus nepieciešams finansējums **23 595** *euro* apmērā ārējo izstrādātāju pakalpojumu apmaksai. Darbu apjoms 50 cilvēkdienas, vienas cilvēkdienas izmaksas esošā lS izstrādes līguma ietvaros 471,90 euro (50 x 471,90 = 23 595). Veicamie darbi, lai mainītu slimības palīdzības pabalsta piešķiršanas un izmaksas nosacījumus 2021.gadā no vienreizēja ierobežota ilguma pabalsta veida uz neierobežota ilguma pabalstu: sistēmanalīze, programmēšana, testēšana.  Slimības palīdzības pabalstu plānots finansēt no valsts budžeta programmas “Līdzekļi neparedzētiem gadījumiem”.  Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minēto pabalstu izmaksas nodrošinās Valsts sociālās apdrošināšanas aģentūra.  Tā kā uz pabalsta sākuma izmaksāšanas brīdi nav iespējams precīzi prognozēt faktiskos izdevumus slimības palīdzības pabalsta izmaksai, Labklājības ministrija finansējumu  pieprasīs pa daļām (katru mēnesi), sākotnēji pieprasot 11 255 206 *euro*. Pēc VSAA sniegtās informācijas, laikposmā no šā gada 28.novembra līdz 17.decembrim bija saņemti apmēram 310 iesniegumi par vienreizējā slimības palīdzības pabalsta piešķiršanu, kas vērtējams kā salīdzinoši liels pieprasījums. Turklāt no 2021.gada 1.janvāra līdz 2021.gada 30.jūnijam personai tiesības uz slimības palīdzības pabalstu būs vairākkārt, un pabalsts tiks piešķirts par pirmsskolas izglītības, izglītības iestādes vai dienas centra izziņā norādīto periodu (līdz šā gada 31.decembrim - tikai uz 14 dienām), kas varētu veidot ievērojami lielāku pabalsta pieprasījumu. Jau šobrīd ir pieņemts lēmums par skolēnu brīvlaika pagarinājumu 1.-6. klašu skolniekiem (līdz 8.janvārim).  Savukārt atlikušo finansējumu Labklājības ministrija pieprasīs atbilstoši nepieciešamībai. Savukārt atlikušo finansējumu Labklājības ministrija pieprasīs atbilstoši nepieciešamībai. Ja piešķirtais finansējums netiks izlietots minētajam mērķim, Labklājības ministrija iesniegs priekšlikumu apropriācijas samazinājumam Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74.resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R.Petraviča

Inese Upīte, 60008557

[Inese.Upite@lm.gov.lv](mailto:Inese.Upite@lm.gov.lv)